GiliGold/VAD_KnessetCorpus huggingface dataset:
<קריאה:
איתן, עכשיו אין לך שום אינטרס ללכת לבחירות.
דוד ביטן:
אתה מבין?
דוד ביטן:
לך תדע מה יהיה בבחירות הבאות.
דוד ביטן:
הוועדה לקידום מעמד האישה ולשוויון מגדרי – חברת הכנסת עאידה תומא סלימאן.
דוד ביטן:
מי בעד?
דוד ביטן:
בעד – פה אחד
דוד ביטן:
יופי, נתכנס בוועדות.
דוד ביטן:
הישיבה נעולה.
דוד ביטן:
אנחנו דנים בערעורים על החלטות הנשיאות.
דוד ביטן:
הבנתי שבעבר לא היו ערעורים כאלה - -
<קריאה:
תמיד היו ערעורים.
דוד ביטן:
אני מקבל את זה שהפעם הנשיאות לא כללה את כל סיעות הבית.
דוד ביטן:
יכול להיות שזאת הסיבה.
יצחק וקנין:
תמיד היו ערעורים.
דוד ביטן:
נתחיל בערעור של עיסאווי פריג' ועאידה תומא סלימאן.
יצחק וקנין:
תראו, רבותיי, בדרך כלל הנשיאות יושבת בימי שני ודנה על הצעות לסדר שכל חברי הכנסת מגישים.
יצחק וקנין:
בדרך כלל אנחנו מאשרים 5 הצעות לסדר.
יצחק וקנין:
לפי הדחיפות שאנחנו רואים לנכון ומה שקורה באותו שבוע, אנחנו משתדלים לקחת את אותן 5 הצעות שבאמת דחופות.
יצחק וקנין:
אני יכול להגיד לכם, כל אחד יכול לבוא ולהגיד שההצעה שלו נראית לו כדחופה.
יצחק וקנין:
ראינו לנכון לאשר את מה שמונח לפנינו אתמול, את 5 ההצעות.
יצחק וקנין:
לפעמים אנחנו מאשרים עוד אחת כשאנחנו רואים שזה דחוף דחוף.
יצחק וקנין:
את המקרה הזה לא ראיונו כדחוף, לכן לא אישרנו את ההצעה.
עיסאווי פריג':
אני מבקש לשמוע את הנימוקים לדחיית הערעור.
יצחק וקנין:
אני לא חייב לנמק, אני רק אומר לך שאנחנו ראינו לנכון לאשר 5.
עיסאווי פריג':
שמעתי אותך, אדוני.
יצחק וקנין:
על אותו מטבע זה יכול להיות - -
עיסאווי פריג':
אתה נמנע מלתת את הנימוקים.
דוד ביטן:
הנימוק הוא פשוט.
דוד ביטן:
ההצעות שאושרו הן יותר דחופות.
עיסאווי פריג':
יותר דחופות?
עיסאווי פריג':
5.6.1967, 48 שנים לכיבוש, לא דחוף?
מכלוף מיקי זוהר:
ממש לא דחוף.
מכלוף מיקי זוהר:
לא היה כאן שום כיבוש.
דוד ביטן:
זכותו להגיד למה הוא מערער.
דוד ביטן:
גם תשיב למה זה לא יכול להיות במכסה שלכם.
עיסאווי פריג':
איזו מכסה?
עיסאווי פריג':
אני הגשתי הצעה לסדר.
דוד ביטן:
לא צריך להיות דחוף, יכול להיות במכסה שלכם.
עיסאווי פריג':
אדוני, התחושה שלי שנשיאות הכנסת החליטה לבנות מציאות מדומה, וירטואלית, ולהתעלם מהמציאות שאנחנו נמצאים בה.
אורן אסף חזן:
התבלבלתם בחדרים.
עיסאווי פריג':
יש מציאות של 48 שנות כיבוש.
מכלוף מיקי זוהר:
לא היה פה שום כיבוש.
עיסאווי פריג':
הכיבוש משפיע על כל חלקה וחלקה בחיים שלנו.
מכלוף מיקי זוהר:
קיבלנו את מה ששלנו.
מכלוף מיקי זוהר:
חזרנו הביתה.
עיסאווי פריג':
המציאות המדומה הזו שאני שומע מהח"כים החדשים כאן היא האווירה שמושלכת ומנסים להכתיב בנשיאות.
עיסאווי פריג':
זאת הפוליטיקה שמופעלת שם.
עיסאווי פריג':
אם 48 שנים של כיבוש, שמשפיע על כל פרט מחיינו - -
אורן אסף חזן:
אני לא מחזיק ממך אדם צבוע, אבל עזוב, תבקש לחזור ל-48.
עיסאווי פריג':
אנחנו מדברים על החרמות של פיפ"א, החרם האקדמי, חרם התרבות.
עיסאווי פריג':
הכי קל לאשר חרמות, אבל פוחדים להיכנס לסיבה של החרמות.
עיסאווי פריג':
מאשרים דיון על חרמות, אבל פוחדים לקיים דיון למה זה ככה.
עיסאווי פריג':
אסור שנשיאות הכנסת תתנהג כבת יענה, תשים את הראש בחול ותתעלם ממציאות שיהיו לה השלכות, היו לה וימשיכו להיות.
עיסאווי פריג':
אנחנו נמצאים בפרלמנט.
עיסאווי פריג':
אם נמשיך להתעלם, הכיבוש ימשיך לרדוף אותנו.
עיסאווי פריג':
כל הפרלמנטים בעולם עוסקים בזה.
עיסאווי פריג':
כל ההתעלמות מאיתנו מראה את הרוח ולאן אנחנו הולכים.
דוד ביטן:
אנחנו לא מתעלמים, אתה יכול לעשות את זה במכסה של הסיעה.
עיסאווי פריג':
לא, זאת התעלמות, אדוני.
עיסאווי פריג':
סגן יושב-ראש הכנסת אמר שהם קובעים 5 הצעות לסדר על פי דחיפות, על פי מה קורה השבוע.
עיסאווי פריג':
5.6 חל השבוע.
עיסאווי פריג':
אני שואל את עצמי, האם יש יותר חשוב מזה.
עיסאווי פריג':
אני יכול להתווכח איתך על הכיבוש.
עיסאווי פריג':
יכול להיות שבעיניך זה שחרור.
אורן אסף חזן:
אם חיכיתם 48 שנה, כנראה שזה לא כזה דחוף.
עיסאווי פריג':
זאת המציאות, אל תתעלם מזה.
עיסאווי פריג':
אתה לא יכול להתעלם מהכרסום שקורה בחברה.
עיסאווי פריג':
הסיבה של זה היא מלחמת 67 והכיבוש.
עיסאווי פריג':
אני אמשיך להגיד את זה מיליון פעם.
עיסאווי פריג':
אתה לא יכול להתעלם מזה.
עאידה תומא סלימאן:
אני חושבת שחבר הכנסת עיסאווי פריג' אמר למה הדחיפות.
עאידה תומא סלימאן:
הדחיפות היא בגלל שבשבוע הזה הציון של 48 שנים ל-67.
עאידה תומא סלימאן:
אנחנו רוצים להתעלם מהמציאות החדשה המתהווה לאורך 48 שנים, ליצור מציאות כזאת מדומה כאילו הכל טוב ויפה, אין כיבוש ואנחנו ממשיכים את החיים הלאה.
עאידה תומא סלימאן:
אני חושבת שאתה יכול להתבדח על זה, אבל הציבור, גם היהודי וגם הערבי, גם היהודים וגם הפלסטינים, לא ימצא חן בעיניו שעושים צחוק ממציאות מרה של שפיכות דמים, של המשך כיבוש, של עם שרובץ תחת הכיבוש הזה.
עאידה תומא סלימאן:
אני חושבת שהגיע הזמן שהכנסת תיקח ברצינות את התפקיד שלה בלחפש ולמצוא דרכים, למצוא פתרונות לבעיות המדיניות האקוטיות שעוברות עלינו.
עאידה תומא סלימאן:
אם הכנסת הזאת לא תמצא לנכון לדון בהמשך כיבוש של 48 שנים, לדון בכך שראש ממשלה מדבר על כך שהמו"מ ייפתח בזה - -
אורן אסף חזן:
אני מזמין אתכם לשבת איתי, אני אתן לכם פתרון.
עאידה תומא סלימאן:
אני יודעת שיש לך פתרונות לכל מיני דברים, תמשיך לדבר עליהם.
עאידה תומא סלימאן:
תן לי לדבר על הפתרונות שאני מציעה.
אורן אסף חזן:
יש לי פתרונות מהממים.
עאידה תומא סלימאן:
זה מעיד עד כמה הנושא חשוב.
עאידה תומא סלימאן:
עצם העובדה שמתקוממים, שמדברים, שקוטעים את האנשים, זה אומר שהנושא חשוב, אחרת הייתם מתעלמים, הייתם שותקים, הייתם מעבירים את זה הלאה, נותנים לנו להגיד את שלנו ועוזבים.
עאידה תומא סלימאן:
עצם העובדה שיש פער כזה בין איך שאני מתארת את המציאות לאיך שאחרים תופסים שת המציאות, זה בעצם הקונפליקט, זה בעצם מחייב דיון רציני בתוך הכנסת כדי לראות איך אנחנו רוצים להמשיך הלאה.
יצחק וקנין:
יש פה איזו פגיעה בעניין הזה של הדיון בנשיאות.
יצחק וקנין:
תראי, בתקופה הזאת, מה לעשות, היינו שני סגנים ליושב-ראש.
יצחק וקנין:
אתם ראיתם את זה.
יצחק וקנין:
זה לא היה איזה לוקסוס גדול לשבת למעלה ולרדת, לשבת ולרדת.
יצחק וקנין:
זאת הנשיאות.
יצחק וקנין:
משבוע הבא כבר לא תהיה הנשיאות, יהיה גם חבר כנסת מהסיעה שלכם שיושב בנשיאות כסגן יושב-ראש.
יצחק וקנין:
תאמיני לי - אחמד טיבי יודע את זה יותר טוב ממני כי אני והוא נכנסנו באותו זמן לכנסת - שאי אפשר לספר סיפורים.
עיסאווי פריג':
מה זה קשור לדחייה?
יצחק וקנין:
לעניין הדחייה אני רוצה להגיד משהו.
יצחק וקנין:
הנשיאות החליטה לאשר לחברי הסיעה שלכם שמופיעים בהרבה נושאים, ככה שלא עשינו במכוון.
עיסאווי פריג':
אני מדבר איתך על הנושא.
יצחק וקנין:
אתם רוצים להציג דבר שאין לו שום אחיזה במציאות - כיבוש וכיבוש וכיבוש.
יצחק וקנין:
תגידו את זה מיליון פעם, זה לא יעזור.
עיסאווי פריג':
חבר הכנסת וקנין, אתה בעצמך אמרת שאתה מאשר לפי חשיבות הנושא, לא על פי חשיבות האיש.
עאידה תומא סלימאן:
ראש הממשלה מדבר על מו"מ.
עאידה תומא סלימאן:
אם אין כיבוש, למה בכלל?
יצחק וקנין:
אדוני, אתה יכול לאשר את זה על המכסה שלך.
עיסאווי פריג':
שלא תיכנס לאיך אני אאשר את זה.
עיסאווי פריג':
הונח לכם על השולחן נושא.
עיסאווי פריג':
אתם ראיתם שזה נושא לא חשוב.
עיסאווי פריג':
אתם החלטתם שהכנסת צריכה לשכתב את ההיסטוריה - -
מכלוף מיקי זוהר:
אני חושב שאנחנו צריכים לשבח את החלטת נשיאות הכנסת, שלא העלתה את הנושא הזה לסדר היום מאחר ומדובר בנושא שקרי שאין לו שום אחיזה במציאות.
עיסאווי פריג':
מהרסייך ומחריבייך ממך יצאו.
עיסאווי פריג':
דבר.
מכלוף מיקי זוהר:
אני לא אשאיר לך מקום לספק.
מכלוף מיקי זוהר:
הנושא הזה הוא נושא שקרי, אין לו שום אחיזה במציאות, אין לו שום חשיבות בסדר היום הציבורי שלנו.
מכלוף מיקי זוהר:
הייתי מציע לך, חבר הכנסת פריג', להעלות נושא אחר - איך מקדמים שלום, איך מקדמים תהליכים ואיך מקדמים דו קיום.
עיסאווי פריג':
תגיד לי, ראש הממשלה יודע שאתה הולך להגיד את הדברים האלה?
מכלוף מיקי זוהר:
אני אמרתי אותם על דעתי.
עיסאווי פריג':
על דעת ראש הממשלה אתה אומר אותם?
מכלוף מיקי זוהר:
אני אומר את זה על דעתי.
מכלוף מיקי זוהר:
אני עומד גם מאחורי כל מה שאני אומר.
מכלוף מיקי זוהר:
עדיף שהנשיאות תאשר נושאים חשובים מאשר את הנושאים הלא חשובים האלה.
מכלוף מיקי זוהר:
תתעסק בדו-קיום.
עאידה תומא סלימאן:
עדיין לא הבנתם שיש כיבוש?
מכלוף מיקי זוהר:
אין פה שום כיבוש, יש פה חזרה הביתה.
עאידה תומא סלימאן:
ראש הממשלה יודע את זה?
עאידה תומא סלימאן:
על מה הוא מדבר במו"מ?
מכלוף מיקי זוהר:
מה זה קשור למו"מ?
עאידה תומא סלימאן:
הוא מדבר על 2 מדינות.
מכלוף מיקי זוהר:
על איזה 2 מדינות את מדברת?
מכלוף מיקי זוהר:
לא יהיו פה שתי מדינות, תשכחו מזה.
מכלוף מיקי זוהר:
מדינה אחת בלבד, מדינת ישראל.
דוד ביטן:
שתי הצעות לסדר, גם של דב חנין וגם של אחמד טיבי, אושרו כהצעות דחופות.
דוד ביטן:
זה לא שהייתה פה איזו שהיא אפליה מסוימת.
דוד ביטן:
אני עובר להצבעה.
דוד ביטן:
מי בעד הערעור, ירים את ידו?
דוד ביטן:
בעד – 4
דוד ביטן:
נמנעים – אין הערעור נדחה.
דוד ביטן:
הערעור השני הוא של חברת הכנסת קארין אלהרר ושל חברת הכנסת איילת נחמיאס ורבין.
קארין אלהרר:
אדוני היושב-ראש, מדובר פה בדיון פרוצדוראלי ולא מהותי.
קארין אלהרר:
יש את נושא רשות השידור.
קארין אלהרר:
בקדנציה הקודמת יצא תחת הכנסת חוק השידור הציבורי.
קארין אלהרר:
בכנסת הקודמת התקבל חוק שמקים את גוף השידור הציבורי החדש.
קארין אלהרר:
עד שיחל לפעול גוף השידורים החדש, רשות שידור היא זאת שקיימת.
קארין אלהרר:
ההסכמה שהושגה עם האוצר הייתה שעד אז הגוף המשדר יחיה על חשבון תשלומי האגרה.
קארין אלהרר:
מחודש מרץ היה אמור לצאת צו אגרה, שבאמצעותו הייתה אמורה רשות השידור לשלם משכורות, לשלם תשלומים עבור הפקות מקור ותמלוגים לאמנים.
קארין אלהרר:
מאז ועד היום לא הוצא צו אגרה.
קארין אלהרר:
יכול להיות שלא הוצא צו אגרה כי היו בחירות ולא הייתה ועדת כלכלה, אבל עכשיו הכל התרפא.
קארין אלהרר:
יש לי ביקורת רבה על העניין הזה שלא יצא צו אגרה גם בתקופת הבחירות כי הכנסת ידעה לזמן דיונים בוועדות זמניות.
קארין אלהרר:
אפשר היה לעשות את זה.
קארין אלהרר:
אמר כאן סגן יושב- ראש הכנסת: "נושאים דחופים".
קארין אלהרר:
מדובר בנושא דחוף, ולו מפאת העובדה שלא יהיו משכורות לשלם בגין חודש יוני.
קארין אלהרר:
ב-1 ביולי אין כסף.
קארין אלהרר:
כונס הנכסים הרשמי נמצא במצוקה ממש.
קארין אלהרר:
אני מבקשת לאשר את הנושא הזה.
קארין אלהרר:
זה לא עניין פוליטי.
קארין אלהרר:
אם תבדקו, תמצאו שרוב עובדי רשות השידור הם מתפקדים של הליכוד.
דוד ביטן:
זה לא ידעתי.
רוברט אילטוב:
אז זה כן עניין פוליטי.
יצחק וקנין:
אחד השיקולים שלא אישרנו - -
דוד ביטן:
מה שהיא אמרה הוא לא נכון, דרך אגב.
איילת נחמיאס ורבין:
זה לא נשמע הגיוני.
דוד ביטן:
היא לא יודעת מי מתפקד ומי לא מתפקד.
<קריאה:
רוב הסיכויים שאחד מכל 4 עובדים הצביע ליכוד.
יצחק וקנין:
אחד השיקולים שלנו לא לאשר היה כיוון שזה היה בהצעות האי אמון.
קארין אלהרר:
ממש לא.
איילת נחמיאס ורבין:
יצחק, לא הייתה הצעה כזאת באי אמון.
קארין אלהרר:
זה בוודאות לא נכון.
קארין אלהרר:
זה היה משרד החוץ.
יצחק וקנין:
לא שלכם, של סיעות אחרות.
איילת נחמיאס ורבין:
לא הייתה אף הצעת אי אמון סביב רשות השידור.
קארין אלהרר:
אדוני, אני ממש מבקשת.
קארין אלהרר:
באמת, זה לא עניין של לא לאשר כי זה לא דחוף.
קארין אלהרר:
זה סופר דחוף.
קארין אלהרר:
הוא היה דחוף גם חודש שעבר.
קארין אלהרר:
עכשיו הוא הופך להיות הרבה יותר דחוף.
דוד ביטן:
יכול להיות שאת צודקת.
איילת נחמיאס ורבין:
אני רוצה לומר לכם משהו מאוד מאוד ברור.
איילת נחמיאס ורבין:
ההצעה לסדר שלי לא עוסקת רק בקריסה, אלא באי תשלום התמלוגים ליוצרים כתוצאה ממצבה הנוראי של רשות השידור.
איילת נחמיאס ורבין:
אנחנו צריכים להבין שיש משפחות בישראל שכבר בימים אלה ממש, לא בחודש יולי כפי שקארין תיארה בנושא המשכורות, לא יכולות להתקיים כי הן לא מקבלות את התמלוגים.
איילת נחמיאס ורבין:
הדבר החמור ביותר הוא שכשעבר חוק השידור הציבורי החדש ב-2014, התחייבה המדינה לקחת את כל התחייבויות רשות השידור על עצמה ולממן את ההתחייבויות האלו.
איילת נחמיאס ורבין:
לא רק שאנחנו מבינים ויודעים שיש משפחות בישראל שלא יכולות להתקיים בגלל שהן לא מקבלות את הכסף שמגיע להן מרשות שידור, מי שמפר ופוגע ביכולת שלהן להתפרנס זאת המדינה בכבודה ובעצמה.
איילת נחמיאס ורבין:
המדינה לקחה על עצמה התחייבות, אבל מגיע הכנר ואומר: אני, אין לי כסף לשלם כי אין אגרה, אז לא יהיו תמלוגים ליוצרים, לא יהיו משכורות לעובדים, ובואו ניתן לרשות השידור לקרוס.
איילת נחמיאס ורבין:
חברים, כל מי שמבין את הצורך בשידור ציבורי, מבין שלא יעלה על הדעת שככה הדברים יסתיימו.
איילת נחמיאס ורבין:
יותר מכך, אדוני היושב-ראש, אנחנו ככנסת, וזה לא קואליציה ואופוזיציה, לא יכולים לתת את ידנו לכך שהמדינה תפר את ההתחייבויות שלה.
קארין אלהרר:
הייתה גם הצעת חוק ממשלתית.
דוד ביטן:
יש משהו במה שאת אומרת, אני לא אומר שלא.
שי פירון:
אני רק רוצה לשאול את סגן היושב-ראש - לא פוליטיקה ולא כלום - מה יותר דחוף משכר של אנשים.
שי פירון:
אדוני סגן יושב-ראש הכנסת אמר, אפרופו השקופים - -
דוד ביטן:
ההצעה לסדר לא תפתור את השכר לעובדים.
שי פירון:
אדוני אמר שבוחרים את הדברים לפי סדר הדחיפות.
שי פירון:
הייתי רוצה שכנציג השקופים תספר לנו מה יותר דחוף משכר של אנשים.
יצחק וקנין:
אתה רוצה שאני אלך איתך באותו ראש?
יצחק וקנין:
בוא נכבד אחד את השני.
יצחק וקנין:
במידה ואתה חושב שהנושא הזה הוא כל כך דחוף ולא יאשרו, אתה בשבוע הבא תשב איתי בנשיאות.
יצחק וקנין:
תאמין לי, אתה תראה את זה מהצד שלי.
יצחק וקנין:
אתה כבר לא תגיד לי שקופים וכלום.
יצחק וקנין:
הסיעה שלך יכולה לקחת את זה על המכסה שלה.
איילת נחמיאס ורבין:
חבר הכנסת וקנין, מדובר בדבר דחוף.
יצחק וקנין:
אז תיקחי את זה על המכסה שלכם.
איילת נחמיאס ורבין:
אין סיבה שלא תקבלו את זה.
איילת נחמיאס ורבין:
ראיתי את ההצעות לסדר.
דוד ביטן:
יש הצעה לסדר של מיכל בירן.
שי פירון:
השאלה היא למה נושא כזה הוא קואליציה ואופוזיציה.
יצחק וקנין:
נחמן שי ישב איתנו.
איילת נחמיאס ורבין:
אז מה?
איילת נחמיאס ורבין:
מה העניין קשור?
<קריאה:
נחמן שי לא חשוד במשוא פנים.
שי פירון:
ולכן זה לא קואליציה ואופוזיציה.
יצחק וקנין:
זה לא קואליציה ואופוזיציה.
דוד ביטן:
אני מציע הצעת פשרה.
דוד ביטן:
כבוד שר החינוך לשעבר, יש משהו במה שאתם אומרים, אבל מצד שני אישרו לכם הצעה לסדר של מיכל בירן.
איילת נחמיאס ורבין:
מה היא קשורה?
דוד ביטן:
היו גם דברים אחרים.
דוד ביטן:
אני מציע שההצעה שלכם תעבור לשבוע הבא.
דוד ביטן:
מקובל?
איילת נחמיאס ורבין:
זה מקובל עלי.
איילת נחמיאס ורבין:
תודה רבה, אדוני היושב-ראש.
דוד ביטן:
מי בעד ההצעה?
דוד ביטן:
פניית יושב-ראש הכנסת בדבר נאום נשיא הבונדסטאג במליאת הכנסת.
ירדנה מלר-הורוביץ:
יגיע לבקר בארץ, בכנסת יושב ראש הבונדסטאג.
ירדנה מלר-הורוביץ:
זה אמור להיות ב-24 ביוני, בשעה 12:00, במליאה.
ירדנה מלר-הורוביץ:
כדי שהאורח יוכל לדבר במליאה בשפתו – כמובן שיהיה תרגום סימולטני - מתבקשת ועדת הכנסת לאשר את בקשת יושב-ראש הכנסת.
יואב קיש:
רק להבין, האם הבקשה נובעת מעילה פרוצדוראלית שיושב ראש הכנסת לא יכול בעצמו לאשר את ההליך הזה?
יואב קיש:
זה מה שאת אומרת?
ירדנה מלר-הורוביץ:
> תקנון הכנסת מאפשר למספר אנשים שהם לא חברי כנסת ושרים, לשאת את דברם במליאה.
ירדנה מלר-הורוביץ:
כדי שיושב-ראש פרלמנט זר יוכל כאורח לדבר במליאה, יושב-ראש הכנסת, שהוא המארח שלו, פונה לוועדת הכנסת כדי שוועדת הכנסת תאשר.
יואב קיש:
זה מה ששאלתי, אם זה הנוהל שהוא לא יכול לבד והוא צריך את אישור הכנסת.
דוד ביטן:
הוא לא יכול לאשר את זה לבד.
ישראל אייכלר:
לפני 20,30 שנה דיון כזה לא היה עובר בשאלה: מה יש להתייחס.
ישראל אייכלר:
מדובר על כך שהוא מדבר גרמנית.
ירדנה מלר-הורוביץ:
> לפני כשנה דיבר בגרמנית מר שולץ.
ישראל אייכלר:
לא הבעתי דעה בעד או נגד, רק אני מתייחס לעניין של מה יש להתייחס.
ישראל אייכלר:
פעם זה היה מעורר סערה, אבל עברו זמנים.
ירדנה מלר-הורוביץ:
> 50 שנה לכינון היחסים בין ישראל לגרמניה.
ירדנה מלר-הורוביץ:
במסגרת כינון היחסים מגיע אורח.
יואב קיש:
אני מסכים עם ההערה שנאמרה.
יואב קיש:
אני חושב שיש פה מטען כבד, אבל אני בהחלט מקבל את שיקול דעתו של יושב-ראש הכנסת ומצטרף להצעתו.
יואב קיש:
אני בהחלט חושב שהנושא הוא רגיש.
יואב קיש:
אני מניח שיושב-ראש הכנסת גם לקח את השיקול הזה בחשבון.
דניאל עטר:
זאת הפעם הראשונה שנואמים בגרמנית?
ירדנה מלר-הורוביץ:
> ממש לא, כבר היו תקדימים.
דוד ביטן:
לקבל מהם צוללות זה בסדר - -
ירדנה מלר-הורוביץ:
> אנגלה מרקל הייתה.
ירדנה מלר-הורוביץ:
גם נשיא הפרלמנט האירופי שולץ היה.
<ארבל אסטרחן:
50 שנה ליחסים בין ישראל לגרמניה.
ירדנה מלר-הורוביץ:
> נכון, זאת לא הפעם הראשונה.
דוד ביטן:
נמנעים –אין
דוד ביטן:
יש לנו ערעור על דחייה של הצעה דחופה, של חברת הכנסת עאידה תומא סלימאן.
דוד ביטן:
דיברתי ושכנעתי אותה להסיר את הערעור.
דוד ביטן:
אני רק מודיע לוועדה.
דוד ביטן:
נעבור להצעה להקמת ועדות לעניין מסוים, לפי סעיף 108 לתקנון הכנסת.
דוד ביטן:
הוועדה הראשונה זו הוועדה לזכויות הילד.
דוד ביטן:
אני מבין שד"ר קדמן רוצה להגיד מספר מילים.
<יצחק קדמן:
תודה רבה, אדוני היושב-ראש.
<יצחק קדמן:
אני מרגיש היום כמי שחוזר על עצמו אין ספור פעמים.
<יצחק קדמן:
ישבתי פה לראשונה לפני 18 שנים, כאשר הוועדה אושרה לראשונה.
<יצחק קדמן:
הוועדה הזאת עשתה גדולות ונצורות, גם בחקיקה, גם בהעלאת נושאים לסדר היום עם טובי הח"כים.
<יצחק קדמן:
יש כאלה שעדיין נמצאים פה והיו יושבי ראש של הוועדה הזאת.
<יצחק קדמן:
אני חושב שעם הגעתה לבגרות בגיל 18, הגיע הזמן שהכנסת תאשר את הוועדה הזאת כוועדה סטטוטורית.
<יצחק קדמן:
היו ניסיונות כאלה לעשות את זה בעבר.
<יצחק קדמן:
זה לא צלח.
<יצחק קדמן:
אני חושב שאחרי 18 שנות קטינות הגיע הזמן שהרך הנולד או הרכה הנולדת שהגיעו לבגרות יקבלו גם סטטוס של ועדה לכל דבר ועניין.
<יצחק קדמן:
אמנם יש אהבה גדולה לוועדה וכמעט ללא בעיות מאשרים אותה מידי כנסת מחדש, אבל אני חושב שהוועדה הזאת, על יושבי הראש שלה – נמצאת פה מנהלת הוועדה והעוזרת של מנהלת הוועדה שכבר שנים עושות את מלאכתן נאמנה - הגיע הזמן שתקבל סטטוס קבוע, שלא יהיה צורך לחדש את כהונתה מידי כנסת וכנסת.
<יצחק קדמן:
מכל מקום, בישיבה הזאת אני מאוד ממליץ שתאשרו את הוועדה.
<יצחק קדמן:
אני מקווה שהתהליך יסתיים, ככל שהוא צריך לקחת אחרי הוועדה הזאת, במהירות האפשרית.
<יצחק קדמן:
הגשתי למיועדת להיות יושבת ראש הוועדה שורה של 10 עד 15 נושאים שיש לדון בהם באופן דחוף ביותר - החל מאירועים שהיו פה בתקופה האחרונה כמו הכתבה על ההטרדות המיניות שעוברים קטינים בדיזינגוף סנטר כמעט מידי ערב, ועד נושאים שהזמן גרמם.
<יצחק קדמן:
אני אתן רק דוגמה אחת.
<יצחק קדמן:
אני לא יודע אם אתם יודעים, אין היום בתקן חובה להתקין הצללה במגרשי משחקים לילדים.
<יצחק קדמן:
אנחנו מתקרבים לקיץ.
<יצחק קדמן:
הילדים לא יכולים להשתמש במתקנים כי הם בוערים בחום.
<יצחק קדמן:
בישראל יש שיעור מלנומה מהגבוהים בעולם.
<יצחק קדמן:
יש לזה קשר לחשיפה לשמש.
<יצחק קדמן:
לא הצלחתי לשכנע את מכון התקנים לקבוע בתקן, ויש תקן למגרש המשחקים, גם חובת הצללה.
<יצחק קדמן:
זה יכול להציל מאות אלפים ילדים בישראל.
<יצחק קדמן:
כל הדברים האלה והאחרים ממתינים לפתחה של הוועדה, ועל כן אודה לכם אם תאשרו את הוועדה היום, תשלימו את התהליכים בכדי שהוועדה הזאת תוכל לפעול ולעשות כמו שהיא עשתה ב-18 השנים האחרונות גדולות ונצורות.
יחיאל חיליק בר:
אני מצטרף לדבריו של קדמן.
יחיאל חיליק בר:
כחבר פעיל בוועדה הזאת בכנסת הקודמת, זאת באמת ועדה, עם כל הוועדות הגדולות, שמתעסקת בדברים שנוגעים לילדים - אוכל, תנאים בבתי ספר וכו'.
יחיאל חיליק בר:
אני ממש חושב שהרעיון להפוך את זה לוועדה סטטוטורית זה דבר שלא צריך לעורר התנגדות, לא בקואליציה ולא באופוזיציה.
יחיאל חיליק בר:
אני מצטרף לבקשה של יצחק קדמן בנושא הזה.
יחיאל חיליק בר:
אני אשמח אם כבוד היושב-ראש יעזור לנו לפעול להפיכתה - -
דוד ביטן:
אני לא נגד.
דוד ביטן:
גם אני מצטרף לזה.
דוד ביטן:
הקמת ועדת קבועה מחייבת תיקון תקנון.
דוד ביטן:
אנחנו נטפל בזה בעתיד.
דוד ביטן:
כרגע נאשר את זה כוועדה לעניין מסוים.
דוד ביטן:
אני מצרף את ההחלטה שאנחנו בעד להפוך את זה לוועדה קבועה ושאנחנו מבקשים תיקון תקנון בעניין הזה.
דוד ביטן:
נטפל בזה.
דוד ביטן:
צריך שתהיה החלטה עקרונית.
דוד ביטן:
מקובל עליכם?
<קריאה:
מעולה.
<קריאה:
זאת החלטה מצוינת.
דוד ביטן:
זו עדיין לא החלטה.
דוד ביטן:
אנחנו אומרים את דעתנו.
דוד ביטן:
אנחנו פונים ליושב-ראש הכנסת בבקשה כזאת.
רוברט אילטוב:
גם הרכב חברי ועדה מוצבע היום?
דוד ביטן:
עדיין לא.
דוד ביטן:
רק היושב ראש.
רוברט אילטוב:
מי היושב-ראש?
דוד ביטן:
3 ועדות.
דוד ביטן:
2 זה קואליציה, אחת אופוזיציה.
דוד ביטן:
יושבת הראש של הוועדה הזאת היא חברת הכנסת יפעת שאשא-ביטון ממפלגת כולנו.
דוד ביטן:
יושב-ראש ועדה שנייה יהיה חבר הכנסת ישראל אייכלר.
דוד ביטן:
לוועדה השלישית עוד לא קיבלתי שם, למרות שפניתי לאיתן כבל.
דוד ביטן:
סמכויות הוועדה המיוחדת לזכויות הילד: הגנה על ילדים וקידום מעמד ילדים ובני נוער במטרה לממש את זכויותיהם ברוח האמנה הבינלאומית לזכויות הילד, לרבות מימוש העקרונות של טובת הילד, אי אפליה, העוזרות להתפתחות בתנאים נאותים, והזכות של ילדים ובני נוער להשמיע את דעתם בעניינים הנוגעים להם.
דוד ביטן:
אלו הסמכויות שהיו, אנחנו ממשיכים אותן.
דוד ביטן:
מי בעד הקמת הוועדה?
דוד ביטן:
בעד ההצעה – פה אחד
דוד ביטן:
ליושב ראש הוועדה אנחנו מציעים את חברת הכנסת יפעת שאשא-ביטון.
דוד ביטן:
לגבי הרכב הוועדה מדובר סך הכל ב-7 חברים.
דוד ביטן:
זה יידון בין צחי הנגבי לאיתן כבל.
דוד ביטן:
כשיביאו לנו אותם, נאשר אותם.
רוברט אילטוב:
הוא לא מטפל בנו, לכן אנחנו מבקשים שמולנו יהיה - -
דוד ביטן:
אני אגיד לצחי שיקרא גם לכם.
דוד ביטן:
בין נציגי הקואליציה לנציגי האופוזיציה ייקבע הרכב הועדה.
רוברט אילטוב:
אנחנו לא מסכימים לכל הסיכומים, כי אנחנו לא חלק מהסיכומים.
דוד ביטן:
קיבלתי את זה.
דוד ביטן:
אני אגיד לצחי שיקרא גם לכם לישיבה.
דוד ביטן:
מי בעד היושב-ראש וכל מה שאמרתי?
דוד ביטן:
הוועדה השנייה היא הוועדה המיוחדת למאבק בנגע הסמים והאלכוהול.
דוד ביטן:
סמכויות הוועדה: שימוש בסמים, סמים מסוכנים, לרבות לצרכים רפואיים, עבירות סמים ועבירות המבוצעות בשל שימוש בסמים מסוכנים; טיפול ושיקום בנרקומנים ונפגעים מסמים; הרשות הלאומית למלחמה בסמים ושימוש לרעה באלכוהול; מדיניות ציבורית, הסברתית וחינוכית למניעת השימוש בסמים ושימוש לרעה באלכוהול.
דוד ביטן:
היושב ראש של הוועדה הזאת צריך להיות נציג האופוזיציה.
דוד ביטן:
לגבי ההרכב, מה שאמרתי קודם תופס גם פה.
רוברט אילטוב:
זה יכול להיות גם מישראל ביתנו.
דוד ביטן:
אם הם לא יסכימו ביניהם, נצטרך לקבל החלטה.
דוד ביטן:
כרגע זה המצב.
דוד ביטן:
הוועדה המיוחדת לפניות הציבור.
דוד ביטן:
סמכויות הוועדה: טיפול, מתן מענה שוטף לפניות הציבור שמגיעות לוועדה מאזרחים ומארגונים שונים; קיום קשר שוטף עם משרדי הממשלה, נציגי פניות ציבור וגופים שונים, תוך הבטחת זכויותיהם וסמכויותיהם לטיפול בפניות הציבור במוסדותיהם; הסדרת נושא הטיפול בפניות הציבור במוסדות הממשלתיים והציבוריים, לשם קביעת נורמות טיפול אחידות ככל האפשר בין כל הגופים שעוסקים בנושא; שמירה והגנה על מקבלי שירותים ציבוריים; יצירת שיתוף פעולה עם משרדי הממשלה השונים בניסיון להיטיב עם השירות הניתן לאזרח; קידום דיונים בנושאים מגוונים הנוגעים למצוקות הפרט, לצרכנים ולמקבלי השירותים הציבוריים.
דוד ביטן:
מי בעד הקמת הוועדה עם הסמכויות האלו?
דוד ביטן:
אנחנו מציעים שיושב-ראש הוועדה יהיה חבר הכנסת ישראל אייכלר מאגודת ישראל.
דוד ביטן:
לגבי הרכב הוועדה, אני חוזר על מה שאמרתי בהקשר לוועדה הראשונה.
משה גפני:
הרב אייכלר היה יושב ראש הוועדה בכנסת ה-18.
משה גפני:
הוא מאוד הצליח.
משה גפני:
אני מברך אותו.
רוברט אילטוב:
בגלל זה המלצנו עליו עוד פעם.
ישראל אייכלר:
בכנסת ה-16.
דוד ביטן:
המלצנו בגלל זה.
ישראל אייכלר:
כל מה שאמרתם לגבי הוועדה לזכויות הילד והצורך שהיא תהיה ועדה סטטוטורית גם נכון לגבי הוועדה לפניות הציבור.
דוד ביטן:
יכול להיות, אבל בוא נתחיל עם משהו.
דוד ביטן:
אם נבוא עם רשימת דרישות, לא יאשרו לנו כלום.
דוד ביטן:
קביעת ועדות לדיון בהצעות לסדר היום שהועברו ממליאת כנסת.
דוד ביטן:
הגענו פה לסיכומים.
דוד ביטן:
נתחיל עם הצעה לסר היום בנושא: ביטול קריטריון מיצוי כושר ההשתכרות כתנאי לסבסוד מעונות יום - הצעת חברי הכנסת מיקי לוי ושרון גל.
דוד ביטן:
הגענו לסיכום בין הצדדים.
משה גפני:
כל הנושא הזה הוא נושא שנדון בוועדת הכספים, הוא נושא תקציבי לחלוטין.
משה גפני:
אנחנו אישרנו בוועדת הכספים את ביטול החלטת הבג"ץ - עשינו את זה בחקיקה - וסבסוד המעונות, כאשר הסבסוד כולו נעשה עבור אימהות עובדות.
משה גפני:
כל הנושא הזה הוא ועדת הכספים, הוא איננו קשור למיצוי כושר השתכרות.
דוד ביטן:
הגענו לסיכום שזה יעבור אליך.
משה גפני:
אני אשתדל לעשות את הדיון הזה מהר.
דוד ביטן:
אנחנו מעבירים את זה לוועדת הכספים, כאשר יש התחייבות שתוך 30 יום - -
משה גפני:
לא התחייבות.
משה גפני:
יש אמירה שלי.
דוד ביטן:
סיכום, לא התחייבות.
משה גפני:
יש סיכום שבתוך 30 יום, אולי אפילו קודם.
דוד ביטן:
אתה תעלה את זה.
דוד ביטן:
נמנעים – אין
דוד ביטן:
הצעה לסדר היום בנושא: חרם ודה-לגיטימציה נגד ישראל בארגונים בינלאומיים - הצעת חברי הכנסת אחמד טיבי, אורי מקלב, נחמן שי, עליזה לביא, מיכל רוזין, מיכאל אורן, ענת ברקו.
דוד ביטן:
גם פה הגענו לסיכום.
דוד ביטן:
הייתה הצעה לוועדת חוץ וביטחון או לוועדת חוק ומשפט.
דוד ביטן:
מכיוון שהרשימה המשותפת הם לא חברים בוועדת חוץ וביטחון, לא נראה לנו הגיוני לצרף את זה לשם, לכן הגענו לסיכום - -
שרון גל:
מה הקשר?
דוד ביטן:
הם צריכים להגיע לדיון.
דוד ביטן:
איך הם יבואו, כאנשים מהצד?
רוברט אילטוב:
היה להם מקום, הם ויתרו עליו בוועדת חוץ וביטחון.
דוד ביטן:
בסדר.
דוד ביטן:
זה לא יכול ללכת לשם כשהם לא חברים.
דוד ביטן:
יש סבירות והיגיון לכל החלטה.
דוד ביטן:
סיכמנו עם המגישים שזה יעבור לחוקה, חוק ומשפט.
דוד ביטן:
בעד ההצעה – רוב
דוד ביטן:
החלטה בדבר הגדלת מספר הסגנים ליושב ראש הכנסת, לפי סעיף 10 לחוק הכנסת, והמלצה בדבר בחירת סגנים נוספים ליושב-ראש הכנסת.
דוד ביטן:
לפי חוק הכנסת ישנם 7 סגנים ליושב-ראש הכנסת.
דוד ביטן:
ועדת הכנסת, בהחלטה ברוב של 3 מחבריה, רשאית להגדיל את מספר הסגנים ל-9.
דוד ביטן:
מיום 1.6.2015 נבחרו 6 סגנים, כעת מבקשים לבחור עוד 2, לפיכך נדרשת החלטה להגדיל את מספר הסגנים.
דוד ביטן:
אנחנו נמליץ על חברי הכנסת יחיאל חיליק בר ויואל חסון לכהן כסגנים ליושב-ראש הכנסת.
רוברט אילטוב:
גם בישיבה הקודמת וגם בישיבה הזאת אמרתי שמשום מה סיעת ישראל ביתנו לא נחשבת מטעמה של האופוזיציה ומטעמה של הקואליציה בחלוקה של הוועדות.
רוברט אילטוב:
לא מתייעצים איתנו בכל הסוגיות האלו.
רוברט אילטוב:
אני חייב להעלות בפני הפרוטוקול, בפני חברי הוועדה ובפניך, כבוד היושב-ראש, שהנושא של חלוקת הוועדות, חלוקת יושבי ראש הוועדות, נושא של סגני יושבי ראש הכנסת, לא הועלה מולנו בשום פנים ובשום דרך, לכן אנחנו מתנגדים לכל חלוקה עד שהדבר הזה יוסדר איתנו, מה גם שבכנסות הקודמות נבחנו אפשרויות להרחיב את הנציגות של סגני יושב-ראש הכנסת כדי שלסיעות הבית תהיה נציגות בנשיאות.
רוברט אילטוב:
בנשיאות נקבעים דברים חשובים לפעילותה של הכנסת.
רוברט אילטוב:
אני חושב שזה לא ענייני שלא להעלות בפנינו את הסוגיה הזאת, מה גם שהעליתי את זה בפני יושב-ראש הקואליציה, בפני יושבי ראש האופוזיציה, בפני יושב ראש הוועדה המסדרת, גם בפניך, וכמובן גם בפני יושבי ראש סיעות הבית בבית הזה.
רוברט אילטוב:
אני חושב שזו לא דרך לפעול בכנסת, זה לא הוגן, זה ניסיון למנוע מאיתנו לעשות פעילות פרלמנטרית תקינה.
רוברט אילטוב:
זה גם לא תקין לכנסת למנוע מסיעה בבית לעשות פעילות תקינה של פעילות פרלמנטרית.
רוברט אילטוב:
אנחנו מתנגדים להרחבה כל עוד לא ישבו איתנו בסוגיה הזאת ולא הסדירו איתנו, במיוחד כאשר יש מינוי של חברי האופוזיציה לתפקידים האלה.
רוברט אילטוב:
אנחנו נחשבים לאופוזיציה, אנחנו מצביעים כאופוזיציה, אנחנו מתנהלים כאופוזיציה.
רוברט אילטוב:
אנחנו מבקשים שכל עוד הדבר הזה לא הוסדר עם סיעת ישראל ביתנו, הסוגיה הזאת לא תעלה.